Viktor Mixaylov

Viktor Konstantinovich Mixaylov (1932-yil 8-mayda Rossiya Federatsiyasining Saratov viloyati Lisogorskiy tumanidagi Uritskoy qishlogʻida tugʻilgan – 2003-yil 23-sentabrda Toshkent, Oʻzbekiston Respublikasida vafot etgan) – sovet davlat va xoʻjalik arbobi.
 Biografiyasi 
Viktor Mixaylov 1932-yilda Rossiya Federatsiyasining Saratov viloyati Lisogorskiy tumanidagi Uritskoy qishlogʻida dunyoga kelgan.
 1957-yildan KPSS (Sovet Ittifoqi Kommunistik partiyasi) aʼzosi hisoblangan.
 1954-yilda Saratov qishloq xoʻjaligini mexanizatsiyalash institutini (muhandis-mexanik) tamomlagan.
 1954-1965-yillarda – Jarqoʻrgʻon mashina-ekskavator stansiyasi bosh muhandisi, bosh mexanigi, Oʻzbekiston SSR Glavvodstroy „Surxonvodstroy“ qurilish-montaj boshqarmasi boshligʻi (Oʻzbekiston SSRning janubiy hududida istiqomat qilib suv xoʻjaligi va boshqa ishlab chiqarish ob’ektlari, maishiy ob’ektlar, qurilishiga rahbarlik qilgan) lavozimlarida faoliyat olib borgan.
 1965-1982-yillarda – KPSS (Sovet Ittifoqi Kommunistik partiyasi)ning Surxondaryo viloyat qoʻmitasi qurilish va sanoat boʻlimi mudiri, KPSS Surxondaryo viloyat qoʻmitasi ikkinchi kotibi vazifasida ishlagan.
 1982-1986-yillarda – Oʻzbekiston SSR Vazirlar Soveti Raisining qurilish masalalari boʻyicha oʻrinbosari, Oʻzbekiston SSR Vazirlar Soveti Raisining birinchi oʻrinbosari;
 1986-1998-yillarda – Oʻzbekiston SSR uy-joy kommunal xoʻjaligi vaziri boʻlib faoliyat olib borgan.
Oʻzbekiston SSR Oliy Kengashining 8-, 9-, 10- va 11-chaqiriqlari deputati.
SSSR Oliy Kengashining 11-chaqiriq deputati.
 1972-1991-yillarda Oʻzbekiston SSR Kompartiyasi Markaziy Qoʻmitasi aʼzosi;
 1983-1986-yillarda Oʻzbekiston SSR Kompartiyasi Markaziy Qoʻmitasi Byurosi aʼzosi hisoblangan.
Viktor Mixaylov 2003-yilda Toshkentda vafot etgan. U shahar markazidagi Botkin qabristoniga dafn etilgan.

 Oilasi 
Otasi – Konstantin Aleksandrovich Mixaylov, Saratov viloyatidagi Mashina-traktor stantsiyasi va sovxoz direktori lavozimlarida ishlagan.

Onasi – Mixaylova Olga Lukinichna.

Turmush oʻrtogʻi – Mixaylova Mariya Ivanovna (ilgarigi familiyasi Brosalova).

Katta oʻgʻli – Mixaylov Aleksandr Viktorovich, qurilish muhandisi.

Kenja oʻgʻli – Mixaylov Vyacheslav Viktorovich, muhandis-gidravlik, iqtisod fanlari nomzodi, iqtisod fanlari professori (PhD).

Oʻgʻil nabirasi – Konstantin, qiz bola nabirasi – Aleksandra.

 Mukofotlari 
 „Oktabr inqilobi“ ordeni;
 „Qizil Bayroq“ ordeni (3);
 „Shon-sharaf belgisi“ ordeni;
 „Doʻstlik“ ordeni;
 „SSSR davlat chegarasini himoya qilishdagi xizmatlari uchun“ medali;
 Vladimir Ilich Lenin tavalludining 100 yilligi munosabati bilan „Jasoratli mehnati uchun“ medali;
 „Oʻzbekiston SSRda xizmat koʻrsatgan quruvchi“;
 „SSSR VDNK“ (Xalq xoʻjaligi yutuqlari koʻrgazmasi) oltin medali;
 „SSSR VDNX“ kumush medali sohibi(3karra);
 1992-yili „Oʻzbekiston Respublikasining Faxriy yorligʻi“ bilan taqdirlangan
 1995-yilda „Doʻstlik“ ordeni bila mukofotlangan.

 Manbalar 

 Havolalar 
 Deputati Verxovnogo Soveta Uzbekskoy SSR. Devyatiy soziv. – Tashkent: Izdatelstvo „Uzbekistan“, 1976. – 336 s.
 Deputati Verxovnogo Soveta Uzbekskoy SSR. Desyatiy soziv. – Tashkent: Izdatelstvo „Uzbekistan“, 1981. – 339 s.
 Deputati Verxovnogo Soveta SSSR. Odinnadsatiy soziv. – M.: Izdatelstvo „Izvestiya“, 1984. – 543 s.
 Tashkent. Ensiklopediya. – Tashkent: Glavnaya redaksiya Uzbekskoy Sovetskoy Ensiklopedii, 1983. – 416 s.
 Respublika Uzbekistan: Ensiklopediya. – Tashkent: Izdatelstvo „Komuslar Bosh taxririyati“, 1997. – 656 s.
 Gazeta „Pravda Vostoka“, № 5 (22171). – Tashkent: tipografiya izdatelstva TsK Kompartii UzSSR, 1990.
 Gazeta „Narodnoe slovo“, № 57 (1067). – Tashkent: GSP, 1995.

Turkum:8-mayda tugʻilganlar
Turkum:1932-yilda tugʻilganlar
Turkum:23-sentyabrda vafot etganlar
Turkum:2003-yilda vafot etganlar
Turkum:Toshkentda vafot etganlar
Turkum:Toshkentdagi Botkin qabristoniga dafn etilganlar
Turkum:Oktabr Inqilobi ordeni sohiblari
Turkum:Mehnat Qizil Bayroq ordeni sohiblari
Turkum:Hurmat Belgisi ordeni sohiblari
Turkum:Doʻstlik ordeni sohiblari
Turkum:Oʻzbekiston maqtov yorligʻi sohiblari
Turkum:Oʻzbekiston Kompartiyasi Surxondaryo viloyat qoʻmitasi ikkinchi kotiblari
Turkum:Oʻzbekiston SSR xalq komissarlari va vazirlari
Turkum:Oʻzbekiston vazirlari
Turkum:Oʻzbekiston Respublikasida xizmat koʻrsatgan quruvchilar